উপেক্ষা জৈন
উপেক্ষা জৈন হলেন একজন ভারতীয়-কানাডীয় অভিনেত্রী, মডেল, টেলিভিশন উপস্থাপক, লেখিকা, নৃত্যশিল্পী। তিনি প্রথম কানাডীয় হিসেবে প্রাইম টাইম ভারতীয় টেলিভিশনে স্থায়ী চরিত্রে অভিনয় করেছেন; স্টার প্লাসের প্রচারিত জনপ্রিয় টেলিভিশন ধারাবাহিক সাথ নিভানা সাথিয়া-এ অভিনয় করেছিলেন। তিনি ২০১৬ সালের শুরু থেকে ২০১৭ সালের মাঝামাঝি পর্যন্ত, উক্ত ধারাবাহিকে এনআরআই সন্তানের পুত্রবধু মনিকা মোদী চরিত্রে অভিনয় করেছিলেন এবং তাঁর অভিনীত চরিত্রটি এই পরিবারের সর্বনাশ করার দিকে মনোযোগী ছিল। উপেক্ষা জৈন তাঁর ভাইরাল ভিডিও #র‍্যাপঅ্যাগেইনস্টরেপ (যেটি তিনি নিজেই লিখেছিলেন এবং এতে অভিনয়ও করেছিলেন)-এর জন্য আন্তর্জাতিকভাবে পরিচিত, যা ভারতের ধর্ষণের সংস্কৃতিকে লজ্জা দিয়ে বিশ্বব্যাপী তোলপাড় সৃষ্টি করেছিল। ২০০৮ সালে উপেক্ষা মিস ইন্ডিয়া ওয়ার্ল্ডওয়াইড কানাডার মুকুট অর্জন করেছিলেন এবং ২০১০ সালে প্রথম "প্রিন্সেস মিস ইন্ডিয়া ওয়ার্ল্ডওয়াইড"-এর খেতাব অর্জন করেছিলেন।